jkorsvik/nowiki_second_scrape_merged huggingface dataset:
Chris Heister

Gun Christina «Chris» Heister (født 18. september 1950) er en svensk politiker og embetskvinne. Mellom 2008 og 2012 var hun landshøvding i Västerbottens län. Fra og med 1. februar 2012 er hun landshøvding i Stockholms län.Hun vokste opp i Roslagen i Uppland i det som nå heter Östhammar kommune. Hun studerte sosiologi ved Uppsala universitet og arbeidet deretter som sosialsekretær. 
I 1991 ble Chris Heister medlem av Sveriges riksdag, et verv hun hadde til 2002. Hun representerte Moderaterna. I sin første periode i Riksdagen var hun også politisk sakkynding i nordiske spørsmål ved statsrådsberedningen. Senere var hun leder av den svenske delegasjonen til Nordisk råd. Som politiker var hun sterkt engasjert i helsepolitikk, hun var nestleder i sosialutskottet. I 2002 sluttet hun som rikspolitiker for å engasjere seg i regionalpolitikken. Hun ble medlem av Stockholms läns landsting, i perioden 2002-2006 var hun opposisjonsleder, fra 2006 til hun ble landshøvding i Västerbotten var hun så finanslandstingsråd.


== Referanser ==


== Eksterne lenker ==
(en) Chris Heister – kategori av bilder, video eller lyd på Commons 
(sv) Chris Heister hos Sveriges riksdag 
Om Chris Heister hos lansstyrelsen.se
Trollkleiva (Heggedal)

Trollkleiva er en vei i Heggedal i Asker kommune. Den går ut fra Hallenåsen og ender i skogkanten. Området er under utbygging med utparsellering av tomter langs Trollkleiva.
Bengt Petter Hanssen

Bengt Petter Hanssen (født 25. juni 1953 i Grimstad) er en norsk billedkunstner, bosatt i Grimstad. Han arbeider i hovedsak med maleri.
Hanssen er medlem av Norske billedkunstnere Agder (NBK) og er selvlært som maler. Han har en rekke separat og gruppe-/kollektivutstillinger bak seg. Han har deltatt på Sørlandsutstillingen seks ganger (1991, 1992, 1993, 1999, 2006 og 2009). Fire ganger har Hanssen deltatt på Telemarksutstillingen (1988, 1989, 1990 og 1991). Separatutstillinger har han blant annet hatt på Tyholmen galleri i Arendal (1995), Reimanngården i Grimstad tre ganger (siste gang i 2010) og i Grimstad kirke (1994). Han har deltatt på gruppe/kollektivutstillinger i Grimstad kunstforening 12 ganger (første gang i 1989, siste gang sommeren 2014), Molde kunstforening (2001) og under Hamsun-dagene på Hamarøy (2002). Tre ganger har han stilt ut ved Galleri Bi-Z i Kristiansand (1992, 1999 og 2002) og han har deltatt på Sørlandets Kunstnersenter, Galleri 9 i Kristiansand (1997 og 1999). Hanssen har også deltatt på Agder Biennalen i henholdsvis Kristiansand og Risør (2002 og 2007).
I forbindelse med separatustillingen «Landskap bortenfor» i Reimanngården i 2010, uttalte Hanssen at han lar seg inspirere av litteratur i sin kunst. I denne utstillingen var poetiske inntrykk fra Knut Hamsun, Stein Mehren og Peter R. Holm omskapt til stemningsfulle, ladete landskaper. 
Bengt Petter Hanssen er blant annet innkjøpt av Aust-Agder fylkeskommune, Aust-Agder næringsselskap og Grimstad kommunes kunstsamling. I 2002 mottok han Aust-Agder fylkeskommunes kulturstipend og i 2004 mottok han Norsk kulturråds  utstillingsstipend.


== Referanser ==
Hassan Dhuhulow

Hassan Abdi Dhuhulow (født 1990, død 22. september 2013) var en norsk-somalisk mann. Dhuhulow er kjent for å ha deltatt i terrorangrepet på kjøpesenteret Westgate i Nairobi i Kenya 21. september 2013 hvor 67 mennesker, pluss Dhuhulow og hans tre medterrorister, døde. Dhuhulow kom til Norge som flyktning fra Somalia i 1999 og ble bosatt i Larvik. Han kom med i Profetens Ummah, siden i den islamistiske terrorgruppa Al-Shabaab.


== Referanser ==


== Litteratur ==
Lars Akerhaug En norsk terrorist. Portrett av den nye ekstremismen Kagge 2015 ISBN 9788248916666


== Eksterne lenker ==
(en) Hassan Dhuhulow på Internet Movie Database 
(no) «Terroristen fra Norge», NRK Brennpunkt 21. oktober 2014
Kåfjordelva

Kåfjordelva (nordsamisk: Gáivuoneatnu og Goulášjohka) er ei elv i Kåfjord kommune i Troms og Finnmark. Den starter fra innsjøen Guolasjávri og renner mot nordvest gjennom Kåfjorddalen til den munner ut i Kåfjorden ved Birtavarre. Elva er 22,37 kilometer lang (43,4 km medregnet Goddejohka), og har et nedbørfelt på 359,56 km². Middelvannføringen ved munningen er 12,39 m³/s.
Kåfjordelva er utbygd til kraftproduksjon i Guolas kraftverk.


== Referanser ==
Aslaug Odnes

Aslaug Odnes (født 13. januar 1922 i Drangedal i Telemark, død 9. august 2003 i Arendal) var en norsk tekstilkunstner, bosatt i Risør.  Hun arbeidet i hovedsak med tekstil/vev og akvarell. Hun er mor til tekstilkunstner Tove Odnes Jensen, også bosatt i Risør. 
Odnes var utdannet ved Statens lærerhøgskole i forming (1945-48) og Else Kjeldahl vevskole i Lunde 1949. Hun har også vært rektor ved Risør husflidskole i perioden 1949-1989 og lærer ved Voss husflidskule. Hun har hatt en rekke separatutstillinger lokalt, og deltatt på mange gruppe-/kollektivutstillinger. Odnes har blant annet deltatt fire ganger på Sørlandsutstillingen (siste gang i 1977), fem ganger på Telemarksutstillingen, (siste gang i 1975), Nordenfjeldske Kunstindustrimuseum i Trondheim (1978) og på utstillingen «Med pomp og prakt» i Kristiansand (1988). I 1974 mottok Odfjell Aust-Agder fylkeskulturpris. Hun er tre ganger innkjøpt av Norsk kulturråd (1984, 1986 og 1991) og er også innkjøpt av flere kommuner på Sørlandet. I 1993 mottok hun Bypleieprisen i Risør.Aslaug Odnes var medlem av Norske billedkunstnere Agder (NBK-Agder) og Norske kunsthåndverkere (NK).


== Referanser ==
Kristin Røymo

Kristin Røymo (født 4. mars 1973 i Vestvågøy) er en norsk politiker (Ap) og Tromsøs tidligere ordfører. Hun var i perioden 14. oktober 2015 – 30. juni 2016 byrådsleder i Tromsø kommune, frem til byparlamentarisme ble erstattet med formannskapsmodellen som styreform i Tromsø. Røymo ble valgt som ordfører 14. oktober 2015, men søkte permisjon samme dag for å tiltre som byrådsleder. Jarle Aarbakke var ordfører under permisjonen.


== Oppvekst og utdanning ==
Røymo vokste opp i Helnessund i Steigen kommune, tok videregående utdanning ved Solhaugen videregående skole i Narvik, og flyttet til Tromsø i 1995.Røymo har tidligere jobbet ved Færingen Terapeutisk Samfunn, som fagkonsulent og som leder, hun har jobbet som barnehageassistent, og som fylkessekretær for AUF i Troms. Hun har per januar 2015 permisjon fra stillingen som seksjonsleder for NAV Arbeidsrådgivningskontor, ved NAV Troms.


== Politisk karriere ==
Hun er bosatt i Tromsø, og ble valgt inn i kommunestyret for Ap første gang ved kommunevalget i 1999. Røymo var politisk rådgiver i Utenriksdepartementet i 2001. Hun var Tromsø Arbeiderpartis ordførerkandidat i 2011, og er gruppeleder.Hun var Tromsø Arbeiderpartis byrådslederkandidat i 2015 og ble 14. oktober 2015, valgt som ordfører i Tromsø. En del av avtalen mellom samarbeidspartiene Arbeiderpartiet, Rødt og SV, var å erstatte byparlamentarisme, med formannskapsmodellen som styreform i Tromsø. Partiene ble enig om å beholde byrådet frem til 30. juni 2016, som en overgangsfase.
Røymo søkte derfor om permisjon for å tiltre som byrådsleder og Jarle Aarbakke var ordfører under permisjonen. Røymo stilte ikke til gjenvalg ved valget i 2019.


== Referanser ==


== Eksterne lenker ==
(en) Kristin Røymo – kategori av bilder, video eller lyd på Commons
Abdarrazzaq

Abdarrazzaq (arabisk: عبد الرزاق) er et arabisk mannsnavn som betyr «tjener av allgiveren».


== Etymologi ==
Abdarrazzaq er dannet av de arabiske ordene Abd, al- og Razzaq, som betyr «tjener av allgiveren», som er ett av navnene brukt på Gud i Koranen.
Navnet transkriberes også blant annet som Abd al-Razaq, Abd ar-Razzaq, Abdelrazaq, Abdelrazek, Abderrazak, Abdirisaq, Abdirizak, Abdoul Razak, Abdul Razzak, Abdul Razzaq, Abdulrazak, Abdulrazaq, Abdur Razzaq, og Abed Al Razzaq.
Navnet er relatert til Abdel Razik (عبد الرازق), og det kan være vanskelig å skille de to navnene.


== Utbredelse ==
Abdarrazzaq er listet blant de hundre  mest utbredte arabiske mannsnavnene i Dictionary of Arab Names.
Tabellen nedenfor gir en detaljert oversikt over populariteten til mannsnavnet Abdarrazzaq og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Abderrazak Hamdallah (f. 1990), marokkansk fotballspiller


== Referanser ==


== Eksterne lenker ==
(en) Behind the Name: Abdarrazzaq
(en) Think Baby Names: Abdarrazzaq
Ahmed Saleh

Ahmed Saleh er navnet til flere personer:

Ahmed Saleh (politiker) (født 1972), jemensk politiker og sønn av tidligere president Ali Abdullah Saleh
Ahmed Saleh (fotballspiller) (født 1977), egyptisk fotballspiller
Ahmed Saleh (bordtennisspiller) (født 1979), egyptisk bordtennisspiller
Ahmed Saleh (håndballspiller) (født 1994), qatarsk håndballspiller
Carl Knudsen

Carl Knudsen (født 1845, død 1914) var en norsk reder, forretningsmann, lokalpolitiker og skipsfører fra Lillesand. Carl Knudsen var sønn av båtbygger Knud Thorsen fra Fjære i Grimstad.
Knudsen drev eget rederi, forretning og dampskipseksepedisjon i byen. Før han gikk i land, var Knudsen  skipsfører på skipene til O&P Knudsen. Dette selskapet var eid av Carls brødre, Ole og Peder. 


== Politiker ==
Carl Knudsen var også kommunepolitikker i Lillesand. I en periode virket han som ordfører. 


== Eiendommer ==
Knudsen eide bl.a. gården Grasham på Birkenes, samt Carl Knudsen-gården i Lillesand. Begge steder huser i dag lokalmuseer, henholdsvis Birkenes Bygdemuseum og Lillesand by- og sjøfartsmuseum.


== Arkivet ==
Arkivet etter forretningsdriften til Carl Knudsen befinner seg på Aust-Agder museum og arkiv i Arendal. Arkivet omfatter kopibøker, fraktbøker og regnskapsbøker. 


== Referanser ==


== Eksterne lenker ==
(no) Arkiv etter Carl Knudsen på Arkivportalen
P&O Ferries

P&O Ferries er et britisk selskap som ble stiftet i 2002. Selskapet har bilferger som trafikkerer mellom Skottland og Nord-Irland, mellom England og Irland og mellom England og Belgia, Nederland og Frankrike.Disse fergene ble tidligere operert på ulike tidspunkter av separate datterselskaper til P&O Ferries under navnene Pandoro Ltd, P&O European Ferries, P&O Portsmouth, P&O North Sea Ferries, P&O Irish Sea og joint venture-P & O Stena Line.


== Referanser ==


== Eksterne lenker ==
Offisielt nettsted 
(en) P&O Ferries – kategori av bilder, video eller lyd på Commons
Ruta 10 (Uruguay)

Ruta 10 Juan Díaz de Solís (spansk: Ruta diez; populært kalt for Ruta 10) er en veistrekning som går fra Canelones til Aguas Dulces, Rocha, i østlige Uruguay. Veistrekningen, slik den er i dag, ble åpnet 1983, og er 190 kilometer lang.På veien ligger bl.a. den karakteristiske broen Puente Laguna Garzón.


== Referanser ==


== Eksterne lenker ==
(en) Route 10, Uruguay – kategori av bilder, video eller lyd på Commons 
Veier i Uruguay (spansk)
Kart over Uruguay (spansk)
Carapulcra

Carapulcra er en peruansk matrett som består av svinekjøtt og dehydrerte poteter, med peanøtter, chilipepper, hvitløk og annet krydder. Det er en moderne tilpasning av en tradisjonell andisk rett. Carapulcra serveres vanligvis med ris, kokte poteter eller yuca.


== Referanser ==
Ruta 11 (Uruguay)

Ruta 11 José Batlle y Ordóñez (spansk: Ruta once; populært kalt for Ruta 11) er en veistrekning som går fra Ecilda Paullier til Atlántida, Canelones, i sørlige Uruguay. Veistrekningen, slik den er i dag, ble åpnet 1983, og er 160 kilometer lang.


== Referanser ==


== Eksterne lenker ==
(en) Route 11, Uruguay – kategori av bilder, video eller lyd på Commons 
Veier i Uruguay (spansk)
Kart over Uruguay (spansk)
Aronsletta

Aronsletta er ei slette nordvest i Prestegårdsskogen i Vestskogen på Nøtterøy i Færder kommune. Den ligger like øst for Skogstjerneveien og sørvest for Labakken, og er forbundet med begge stedene med stier. Fra Aronsletta går det også en sti sørøstover gjennom skogen som fortsetter som Kirkeveien forbi Nøtterøy prestegård opp til Nøtterøy kirke.
På Aronsletta er det ei fotballøkke og en liten bakke som benyttes til aking om vinteren.
Før Vestskogen ble gjort om til boligområde i 1960-åra, var Aronsletta en av to fotballplasser i det som da var kjent som Skauen. Den ble også brukt som start- og målområde for skirenn. I disposisjonsplanen for Vestskogen fra 1963 var det bestemt at Aronsletta skulle moderniseres med treningsbane, ballfelt, akebakke og hoppbakke, men dette ble det aldri noe av.


== Kilder ==
Gulbrandsen, Terje F. (2014). «Da Vestskogen ble landsby». Njotarøy 2014: 69–79.
Lakselva (Kvæfjord)

Lakselva er ei elv i Kvæfjord kommune i Troms og Finnmark. Den er 13,3 km lang, og har et nedbørfelt på 25,22 km². Middelvannføringen ved munningen er 2,28 m³/s.Den har utspring fra Øvre Matvatnet (425 moh.) og renner mot nord gjennom Hestedalen og Sørdalen. Den munner ut ved Gullesfjordbotn innerst i Gullesfjorden. Elvemunningen er en del av Gullesfjordbotn naturreservat, som ble opprettet i 1995.Europavei 10 følger vassdraget fra like nedenfor Nedre Matvatnet (146 moh.), hvor Sørdalstunnelen ender.


== Referanser ==
Ruta 14 (Uruguay)

Ruta 14 Brigadier General Venancio Flores (spansk: Ruta catorce; populært kalt for Ruta 14) er en veistrekning som går fra Mercedes til Ruta 9, Rocha, i østlige Uruguay. Veistrekningen, slik den er i dag, ble åpnet 1983, og er 481 kilometer lang.


== Referanser ==


== Eksterne lenker ==
(en) Route 14, Uruguay – kategori av bilder, video eller lyd på Commons 
Veier i Uruguay (spansk)
Kart over Uruguay (spansk)
Ian Harding

Ian Harding (født 16. september 1986 i Heidelberg i Baden-Württemberg) er en tysk-amerikansk skuespiller som spilte rollen som Ezra Fitz i Pretty Little Liars. Harding har samarbeidet med Lupus Foundation of America for å skaffe inntekt samt å drive opplysningsarbeid relatert til lupusforskning og -utdannelse for å hjelpe sin mor, Mary, som har levd med lupus i mer enn 20 år.


== Tidlige liv ==
Ian Harding ble født i Heidelberg i den vesttyske delstaten Baden-Württemberg til en amerikansk militærfamilie. Han har en eldre søster, Sarah. Hans familie flyttet noen få år senere til Virginia, hvor han ble med i en dramaklubb på sin high school, Georgetown Preparatory School i Nord-Bethesda i Maryland. Han ble valg av sitt årstrinn til å holde klassens uteksamineringstale. Han tok deretter skuespill/musikkteater ved Carnegie Mellon University.


== Karriere ==
Ian Harding deltok på auditionen for rollen som Ezra Fitz i ABC Family fjernsynsdramaserien Pretty Little Liars, hvor han innehar en av hovedrollene sammen med Lucy Hale, Troian Bellisario, Shay Mitchell, Ashley Benson og Sasha Pieterse. I Pretty Little Liars kjemper fire jenter hardt mot en usynlig fiende etter sin venns mystisk mord. Harding, som spiller Ezra Fitz, spiller Arias sjelevenn og engelsklærer.Harding har mottatt fire Teen Choice Awards for rollen som Ezra Fitz.


== Filmografi ==


== Priser og nominasjoner ==


== Referanser ==


== Eksterne lenker ==
(en) Ian Harding på Internet Movie Database 
(fr) Ian Harding på Allociné 
(en) Ian Harding på AllMovie 
(en) Ian Harding hos The Movie Database 
Ian Harding på Twitter
Office of Surface Mining Reclamation and Enforcement

Office of Surface Mining Reclamation and Enforcement (OSMRE) er et amerikansk føderalt forvaltningsorgan underlagt Innenriksdepartementet. OSMRE har til oppgave å arbeide for å redusere de miljømessige konsekvenser av mineralske uttak, herunder kartlegging av avrenning etter nedlagt gruvedrift.
OSMRE gjennomfører blant annet sikringer av åpninger etter nedlagte gruver som har vært i drift på mutbare mineraler der det ikke lenger er noen driver.


== Eksterne lenker ==
(en) Offisielt nettsted
Economics and Statistics Administration

Economics and Statistics Administration (ESA) er en amerikansk føderal etat under Handelsdepartementet. ESA har ansvar for analyse av nasjonale økonomiske og demografiske data, styring av Bureau of the Census og Bureau of Economic Analysis, publisering av nasjonale økonomiske indikatorer, og analyse og produksjon av økonomiske rapporter for departementet og regjeringen.


== Eksterne lenker ==
Offisielt nettsted
Maibritt Saerens

Maibritt Saerens (født 25. mai 1970 i Silkeborg, Danmark) er en dansk skuespiller. Hun ble kjent for et bredere publikum for sin rolle som Søs i den danske TV-serien Krøniken. 
Saerens hadde en rolle i TV-serien Kampen om tungtvannet fra 2015.


== Referanser ==


== Eksterne lenker ==
(en) Maibritt Saerens på Internet Movie Database 
(da) Maibritt Saerens på Filmdatabasen 
(da) Maibritt Saerens på danskefilm.dk 
(da) Maibritt Saerens på danskfilmogtv.dk 
(da) Maibritt Saerens på Scope 
(fr) Maibritt Saerens på Allociné 
(en) Maibritt Saerens på AllMovie 
(en) Maibritt Saerens hos The Movie Database 
(da) Maibritt Saerens hos danskefilmstemmer.dk
Sinan Akçıl

Sinan Akçıl (født 20. mai 1982 i Leeuwarden, Nederland) er en tyrkisk komponist, låtskriver, vokalist og musikkprodusent. Akçıl ble kjent etter at han inngikk et musikalsk og personlig forhold til artisten İzel Çeliköz. Han har også samarbeidet med artister som Hadise, Ajda Pekkan, Sibel Can, Aygün Kazımova, Mustafa Sandal og Mehmet Yakar.
Akçıl komponerte det tyrkiske bidraget til Eurovision Song Contest 2009, «Düm tek tek», som ble fremført av Hadise og som ble nummer fire i finalen. I 2014 skrev han melodien «Hoppa», som ble fremført av Funda Kılıç som Tyrkias bidrag i Tyrkvisjonens sangkonkurranse, og han fremførte selv sin egen melodi «Tabi tabi» som pauseunderholdning i konkurransens finale.


== Referanser ==


== Eksterne lenker ==
(en) Sinan Akçıl – kategori av bilder, video eller lyd på Commons 
(en) Sinan Akçıl på MusicBrainz 
(en) Sinan Akçıl på Spotify 
(en) Sinan Akçıl på Genius — sangtekster
Liste over episoder av Crossing Jordan

Dette er en liste over episodene til den amerikanske TV-serien Crossing Jordan.


== Sesong 1: 2001-2002 ==


== Sesong 2: 2002-2003 ==


== Sesong 3: 2004 ==


== Sesong 4: 2004-2005 ==


== Sesong 5: 2005-2006 ==


== Sesong 6: 2007 ==
Pure Heavy

Pure Heavy er det femte studioalbumet fra det norske hardrockbandet Audrey Horne. Det ble sluppet i Norge den 19. desember 2014.


== Musikere ==
Vokal: Torkjell Rød
Gitar: Arve Isdal, Thomas Tofthagen
Bass: Espen Lien
Trommer: Kjetil Greve


== Sportliste ==
«Wolf In My Heart» (3:58)
«Holy Roller» (4:09)
«Out Of The City» (3:32)
«Volcano Girl» (3:32)
«Tales From The Crypt» (3:19)
«Diamonds» (1:30)
«Into The Wild» (3:40)
«Gravity» (4:25)
«High And Dry» (4:20)
«Waiting For The Night» (4:05)
«Boy Wonder» (5:50)


=== Bonusspor ===
«Let Live» (4:12)
«Between The Devil And The Deep Blue Sea» (3:37)


== Eksterne lenker ==
(en) Pure Heavy på Discogs
Nejc Dežman

Nejc Dežman (født 7. desember 1992 i Kranj) er en slovensk skihopper.
Han debuterte i verdenscupen i skihopping i Kulm i 2012. Samme år tok han gull i normalbakken under junior-VM.


== Referanser ==


== Eksterne lenker ==
(en) Nejc Dežman – FIS (skihopping)
Niels Henrik Nielsen

Niels Henrik Nielsen (født 21. juli 1935 i København) er en dansk organist.
Nielsen er sønn av skohandleren Charles William Nielsen og Sofie Pedersen, og i 1962 giftet han seg med Randi N. (født i Odense). 
I 1954 var han ferdig med diplomorganiststudiet, og han spilte sin første konsert i 1955. Nielsen fortsatte musikkstudiene hos Anton Heiller (1923-1979) (orgel) og Gottfried Freiberg (valthorn) i Wien. De første årene (1956-61) spilte han først og fremst valthorn, mens han var assisterende organist ved Garnisons kirke i København (1956-59). I 1959 flyttet han til Parii, og studerte orgel hos Gaston Litaize og direksjon hos Robert Blot i ett år, og i 1962-63 var han igjen en av Litaizes elever. 


== Arbeidskarriere ==
I årene 1960-65 var Nielsen assisterende organist i Vor Frue kirke, og repetitør ved den Kongelige opera 1961-1965. Fra 1965-72 var han organist i Christians kirke og samtidig orgellærer i Emdrupborg de første tre årene. Fra 1966 doserte han i kirkemusikk på det Nordjydske musikk-konservatoriet. Fra 1972 av var han organist i Vor Frue kirke i København, og dessuten det Danske radiokors faste akkompagnatør.
Nielsen ble tildelt første pris i den første internasjonale orgelkonkurransen i Brugge i sammenheng med byens nye Festival Musica Antiqua, som var en del av Festival van Vlaanderen.
I 1969 ble han tildelt enda en dansk kunstpris, og i 1971 fikk han «Professor Ove Christensens pris».
Nielsen holdt konserter internasjonalt, og opptrådte blant annet på dansk, svensk og fransk radio.


== Diskografi ==
Det finnes fler opptak med Nielsen på orgel, for eksempel Zoltán Kodálys Missa Brevis som ble spilt inn i 1997 med alten Maria Streijffert, tenoren Lars Pedersen, bassen Micheal W. Hansen og Nielsen på orgel sammen med Dansk radios kor dirigert av Stephan Parkman.
Saint Lawrence Seaway Development Corporation

Saint Lawrence Seaway Development Corporation (SLSDC) er et amerikansk særlovselskap opprettet 13. mai 1954. SLSDC har ansvar for trygg og effektiv ferdsel gjennom amerikanskeide og -opererte anlegg i Saint Lawrence Seaway, som består av 2 av de 15 slusene mellom Montréal og Eriesjøen.
Selskapet er underlagt Transportdepartementet og har hovedkontor i Washington, DC.


== Eksterne lenker ==
(en) Offisielt nettsted
SLS

SLS kan vise til:

Saint Lawrence Seaway
Softlanding Linux System
Space Launch System
Lakselva (andre betydninger)

Lakselva kan vise til flere elver i Norge:


== Finnmark ==
Lakselva – i Porsanger kommune i Finnmark. Den største og mest kjente elva med dette navnet.
Lakselva (Alta) (Leirbotnelva) – i Alta kommune i Finnmark


== Troms ==
Lakselva (Balsfjord) – i Balsfjord kommune i Troms
Lakselva (Kvæfjord) – i Kvæfjord kommune i Troms
Lakselva (Gisundet i Lenvik) – i Gisundet i Lenvik kommune i Troms
Lakselva (Laksfjorden i Lenvik) – i Laksfjorden i Lenvik kommune i Troms
Lakselva (Rossfjordvatnet i Lenvik) – i Rossfjordvatnet i Lenvik kommune i Troms
Lakselva  – et annet navn på Gjerdelva i Lyngen kommune i Troms
Lakselva  – et annet navn på Bekkebotnelva i Salangen kommune i Troms
Lakselva (Tromsø) – i Tromsø kommune i Troms


== Nordland ==
Lakselva (Bodø) – i Misvær kommune i Nordland
Lakselva (Bø) – i Bø kommune i Nordland
Lakselva (Fauske) – i Fauske kommune i Nordland
Lakselva (Lødingen) – i Lødingen kommune i Nordland
Lakselva (Beisfjord i Narvik) – i Beisfjorden i Narvik kommune i Nordland
Lakselva (Rombaksbotn i Narvik) – i Rombaksbotn i Narvik kommune i Nordland
Lakselva (Sørfold) – i Sørfold kommune i Nordland
Lakselva (Vestvågøy) – i Vestvågøy kommune i Nordland
Lakselva (Vevelstad) – i Vevelstad kommune i Nordland


== Sør-Norge ==
Lakselva (Hitra) – i Hitra kommune i Sør-Trøndelag
Lakselva (Flora) (Solheimsvassdraget) – i Flora kommune i Sogn og Fjordane
Lakseelva – i Selje kommune i Sogn og Fjordane


== TV-program ==
Lakseelva – minutt for minutt (også kjent som Laks og lidenskap), en direktesending (minutt for minutt) av laksefisket i elven Gaula.


== Se også ==
Laksåga
Laksåa
Laksåi
McCafé

McCafé er en forretningskjede eid av McDonald’s, lansert i Australia i 1993 for å møte økt etterspørsel etter kaffehus og espressohus.
Kjedens første kafé åpnet i Melbourne i 1993, og per 2003 var McCafé den største kafémerkevaren i Australia og New Zealand.
Den første McCafé-kafeen i USA åpnet i Chicago.
Ziziphus

Ziziphus er en slekt i trollheggfamilien.
De er løvfellende eller eviggrønne busker, klatreplanter og trær. Bladene er spredte, enkle og har tre tydelige hovednerver. Akselbladene er som regel omdannet til en eller to torner. Blomstene er små og gulgrønne og sitter i en kvast. Frukten er en steinfrukt. De fleste artene er utbredt i tropiske og subtropiske deler av Asia og Amerika. Noen få vokser i Afrika og i tempererte strøk. Flere av artene dyrkes for de spiselige fruktene, som kalles jujuber eller kinesiske dadler.


== Kilder ==
«Ziziphus». Flora of China. Besøkt 6. januar 2015. 
«Ziziphus». Flora Europaea. Besøkt 6. januar 2015. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 130. ISBN 0-7136-7015-0. 


== Eksterne lenker ==
(en) Ziziphus i Encyclopedia of Life 
(en) Ziziphus i Global Biodiversity Information Facility 
(en) Ziziphus hos Fossilworks 
(en) Ziziphus hos ITIS 
(en) Ziziphus hos NCBI 
(en) Ziziphus hos The International Plant Names Index 
(en) Ziziphus hos Tropicos 
(en) Kategori:Ziziphus – bilder, video eller lyd på Wikimedia Commons 
Ziziphus – detaljert informasjon på Wikispecies